Σύνταξη και έγκριση του απολογισμού των Περιφερειών
Η διαδικασία αφορά στη σύνταξη και έγκριση του απολογισμού των περιφερειών, που διενεργείται σε ετήσια βάση και αφορά στο προηγούμενο κάθε φορά οικονομικό έτος. Η διαδικασία απευθύνεται στις περιφέρειες.
Σύνταξη και έγκριση απολογισμού των Περιφερειών
Σύμφωνα με τις διατάξεις της παραγράφου 14, του άρθρου 268, του ν. 3852/2010, όπου στις διατάξεις του π.δ 30/1996 (Α 21) του Κώδικα Νομαρχιακών Αυτοδιοικήσεων, γίνεται αναφορά σε «Νομαρχιακή Αυτοδιοίκηση», «Νομαρχιακή Επιτροπή», «Νομαρχιακό Συμβούλιο», «Γενικός Γραμματέας Περιφέρειας», νοούνται αντίστοιχα «Περιφέρεια», «Οικονομική Επιτροπή», «Περιφερειακό Συμβούλιο» και «Ελεγκτής Νομιμότητας».
163, παράγραφος γ, άρθρο 176, παράγραφος 1(β), άρθρο 268, παράγραφος 14
- Πεδίο εφαρμογής ψηφιακής διαφάνειας - Ισχύς των πράξεων
- Αρμοδιότητες Περιφερειακού Συμβουλίου - Αρμοδιότητες Οικονομικής Επιτροπής
- Κώδικας Νομαρχιακής Αυτοδιοίκησης - Απολογισμός νομαρχιακών αυτοδιοικήσεων
"Αρμοδιότητες Οικονομικής Επιτροπής Περιφερειών" - Αντικατάσταση του άρθρου 176, ν. 3852/2010. Η Οικονομική Επιτροπή εγκρίνει τον απολογισμό της Περιφέρειας.
Έως το τέλος Απριλίου του τρέχοντος κάθε φορά οικονομικού έτους, η αρμόδια οικονομική υπηρεσία της περιφέρειας, υποβάλλει στην οικονομική επιτροπή τους λογαριασμούς διαχείρισης του προηγούμενου οικονομικού έτους.
Μέσα σε δύο (2) μήνες από την υποβολή των λογαριασμών διαχείρισης, η οικονομική επιτροπή, αφού προβεί σε έλεγχο αυτών, αποφασίζει για την έγκριση του απολογισμού.
Μέσα σε ένα (1) μήνα από την έκδοση της πράξης έγκρισης του απολογισμού από την οικονομική επιτροπή ο απολογισμός, συνοδευόμενος από τα απαραίτητα δικαιολογητικά, υποβάλλεται στο Ελεγκτικό Συνέδριο για έλεγχο.
Από 12.10.2020, ημερομηνία δημοσίευσης του ν. 4735/20, η Οικονομική Επιτροπή εγκρίνει τον απολογισμό της Περιφέρειας (άρθρο 176, του ν.3852/10, όπως αντικαταστάθηκε με την παρ.2 του άρθρου 40 του ν. 4735/20.
Ο απολογισμός αναρτάται και στο Πρόγραμμα "Διαύγεια", σύμφωνα με τις διατάξεις της περ. στ, της παρ. 3, του άρθρου 76 και του άρθρου 78 του ν. 4727/2020
Υποβολή λογαριασμών διαχείρισης στην Οικονομική Επιτροπή
Έγκριση του απολογισμού από την Οικονομική Επιτροπή
Υποβολή του απολογισμού για έλεγχο στο Ελεγκτικό Συνέδριο